# Benedek Tibor (vízilabdázó)

### A Wikipédiából, a szabad lexikonból.

Benedek Tibor (Budapest, 1972. július 12.) olimpiai és európa bajnok vizilabdázó.

## [szerkesztés] Életrajz

Édesapja Benedek Miklós színművész, édesanyja Hodgyai Éva (Benedek Éva).

1996-tól Olaszországban élt. Itt házasodott meg 1998. augusztus 3-án, majd 1999. február 20-án megszületett lányuk, Genevre. Feleségétől később elvált, majd 2004-ben ismét hazánkban él. Kedvese Epres Panni modell. Hobbija a vitorlázás és az olvasás.

Több beszámolót és elemzést is írt a Vizipóló portálra. Egy ideig a képernyőn, egy Túró Rudi reklámban is feltűnt ("Danon, a Rudi, nem lehet megunni...").

### [szerkesztés] Tanulmányai

- 1991-ben a Testnevelési Főiskolán edzői oklevelet szerzett.
- 1993-tól a Pázmány Péter Katolikus Egyetem Bölcsészettudományi Karának angol - történelem szakos hallgatója.

## [szerkesztés] Sportpályafutása

Posztja: szélső, balkezes

Öt éves korában kezdett el úszni, gerincproblémák miatt. Mivel monotonnak találta az úszást, vizilabdázni kezdett a KSI csapatában. Innen igazolta le 17 évesen az Újpesti Dózsa. 1996-tól Olaszországban, majd 2004-től ismét Magyarországon vizilabdázik.

1999-ben nyolc hónapra doppingvétség vádjával eltiltották. Szervezetében kis mennyiségű szteroidot találtak, amit - állítása szerint - bőrbetegsége miatti kenőcs okozott.

1990-től 2005-ig megszakítással válogatott kerettag. Összesen 382-szer versenyzett a magyar válogatottban.
2005-ben bejelentette, hogy a továbbiakban válogatott szinten már nem fog vizilabdázni.
Okairól így nyilatkozott az MTI-nek 2005. május 22-én: "Áprilisban támadtak olyan szívritmuszavaraim, amelyek megijesztettek és elgondolkodtattak. Fel kellett tennem a kérdést magamnak, hogy bírom-e még továbbra is a folyamatos, 16 éve tartó, nyárról nyárra ismétlődő, teljes embert kívánó felkészülést. Arra jutottam, hogy az általam elvárható szinten nem tudom már csinálni. Sajnálom, hogy a fiúkat ott kell hagynom, bizonyára ők is bánják, hogy lemondok a válogatottságról, de úgy érzem, helyénvaló döntést hoztam. Klubszinten ugyanakkor folytatom, hiszen változatlanul nagyon fontos marad számomra a vízilabda. Mondhatnám: a tűz a régi, de visszább kell vennem a tempóból..."

Négyszeres magyar bajnok (1991, 1993, 1994, 1995), kétszeres Magyar Kupa-győztes (1991, 1993), kétszeres olasz bajnok (1999, 2002).

### [szerkesztés] Eddigi eredményei

- 1989: ifjúsági Európa-bajnok
- 1991: Magyar bajnok, Magyar Kupa-győztes, Világbajnoki 3. hely
- 1992: olimpia 6. és a torna gólkirálya (Barcelona)
- 1993: Magyar bajnok, Magyar Kupa-győztes, Eb 2. hely, LEN-kupa-győztes
- 1994: Magyar bajnok, Szuperkupa- és BEK-győztes
- 1995: Magyar bajnok, Világkupa-győztes, Eb 2. hely
- 1996: olimpia 4. (Atlanta), Bp. Unicum Kupa 2.
- 1996/1997: olasz Országos Bajnokság 2., Olasz Kupa 1., Kupagyőztesek Európa Kupája 2.
- 1997: Európa bajnok (Sevilla), athéni Világkupa 3., Róma 1., Bp. Unicum Kupa 1., Sopron Hunguest Kupa 2., Bari 2.
- 1998: Világbajnoki 2. hely Perth, Bp. Unicum Kupa 2.
- 1999: Olasz bajnok, Mataro 1., Portugalete 1., Bp. Unicum Kupa 1.
- 1999/2000: olasz Országos Bajnokság 3.
- 2000: Split 2., Bp. Unicum Kupa 1.
- 2000: olimpiai bajnok (Sydney)
- 2001: Eb 3. hely, Világbajnoki 5. hely
- 2002: Világliga 3., Unicum Kupa 1. hely, olasz bajnok (Pro Recco)
- 2003: BL-gyõztes (Pro Recco), Világliga győztes, Világbajnoki 1. hely (Barcelona), Eb 3. hely
- 2004: Olasz szuperkupa 1. hely (Pro Recco), Világliga 1. hely, Unicum-kupa 1. hely
- 2004: Athén Olimpiai bajnok

### [szerkesztés] Klubbjai

- 1980/1989: Központi Sportiskola
- 1989/1996: Újpesti Dózsa, illetve UTE
- 1996-2001: Racing Roma, majd az INA Assitalia Roma (olasz)
- 2001-2004: Pro Recco (olasz)
- 2004- : Domino BHSE

### [szerkesztés] Edzői

Kőnigh György, Pék Gyula, Dömötör Zoltán, Görgényi István, Konrád János, Horkai György, Kemény Dénes, Dino Castelucci.

## [szerkesztés] Források, külső hivatkozások

- Benedek Tibor rajongói oldal
- Vizipóló portál

| Olimpiai bajnok magyar vízilabdázók | m·v·sz

| Ambrus Miklós | Antal Róbert | Barta István | Benedek Tibor | Biros Péter | Bodnár András | Bolvári Antal | Boros Ottó | Bozsi Mihály | Brandi Jenő | Bródy György | Csapó Gábor | Cservenyák Tibor | Dömötör Zoltán | Faragó Tamás | Fábián Dezső | Felkai László | Fodor Rajmund | Gerendás György | Gergely István | Gyarmati Dezső | Halassy Olivér | Hasznos István | Hazai Kálmán | Hevesi István | Homonnai Márton | Horkai György | Ivády Sándor | Jeney László | Kanizsa Tivadar | Kárpáti György | Kásás Tamás | Kenéz György | Keserű Alajos | Keserű Ferenc | Kiss Gergely | Konrád Ferenc | Konrád János | Kósz Zoltán | Kutasi György | Lemhényi Dezső | Madaras Norbert | Märcz Tamás | Markovits Kálmán | Martin Miklós | Mayer Mihály | Molnár Endre | Molnár István | Molnár Tamás | Németh János | Pócsik Dénes | Rusorán Péter | Sárkány Miklós | Sárosi László | Steinmetz Ádám | Steinmetz Barnabás | Sudár Attila | Szécsi Zoltán | Székely Bulcsú | Szittya Károly | Szívós István | ifj. Szívós István | Tarics Sándor | Varga Tamás | Varga Zsolt | Vári Attila | Vértesy József | Vízvári György | Zádor Ervin |

A lap eredeti címe "http://hu.wikipedia.org../../../b/e/n/Benedek_Tibor_%28v%C3%ADzilabd%C3%A1z%C3%B3%29_8de4.html"

Kategória: Magyar vízilabdázók

##### Views

- Szócikk
- Vitalap
- Aktuális változat

##### Keresés

##### Más nyelveken

- English